**Shape

Description automatically generated with low confidence 20.5.2022**

**Vapaaehtoisen pelastuspalvelun vuosi 2021**

Koronapandemia oli edelleen vaikuttamassa Vapaaehtoisen pelastuspalvelun (Vapepa) toimintaa vuonna 2021. Se vaikutti monin eri tavoin verkoston sisäiseen toimintaan, operatiivisen toimintaan, sekä koulutuksiin ja harjoituksiin. Yhteydenpitoa on edelleen jatkettu etäyhteyksin ja webinaarein.

Oil Spill -hanke tuli päätökseen vuoden lopulla. Hankkeen avulla koulutettiin satoja vapaaehtoisia ja järjestöjen työntekijöitä öljyvahinkojen torjunnasta. Hankeen loppuraportti on luettavissa Vapepan verkkosivuilta.

Operatiivinen toiminta jatkui lähes normaalina suojautumisohjeet huomioiden. Vapepa keskittyi äkilliseen auttamistoimintaan ja muuta korona-auttamiseen liittyvää yhteistyötä tehtiin edelleen muun Suomen Punaisen Ristin (SPR) koordinoiman järjestöyhteistyön kautta.

**Häytystoiminta**

Hälytystoiminnan osalta SPR:n koordinoiman yleisen pelastuspalvelun osalta vuosi oli edellistä vuotta rauhallisempi. Suurta valtakunnallista huomiota sai Vapepan avustustehtävät Kalajoen maastopalon yhteydessä. Vapepan vapaaehtoiset hoisivat muun muassa pelastusviranomaisten muonitusta ja varustehuoltoa.

Vuonna 2021 hälytyksiä oli **419**, joista **360** johti toimintaan. Näistä tehtävistä oli etsintöjä **217.** Kaikkiaan avun kohteena oli **2170** henkilöä.

Suomen Meripelastusseuran (SMPS) vastuulla olevan meripelastuksen osalta vuosi oli vilkas: **2126** tehtävää, joista **625** kiireellistä. Avun kohteena oli **4285** henkilöä.

Suomen Lentopelastusseuran koordinoiman lentotoiminnan osalta hälytysmäärä oli normaali. **40** etsintä ja valvontalentoa. Hälytykset poikivat **67** tehtävää, joista tehtävälentoja oli **35**. Tehtävälennoista etsintöjä oli **22** ja sammutusjohtolentoja **13**. Tilastoon on laskettu kuitenkin vain varsinaiset tehtävälennot. Esimerkiksi Kalajoen paloon liittyen lennettiin lähes 30 lentoa siirtolennot mukaan luettuna.

**Harjoitukset ja koulutukset**

Koulutus- ja harjoitustoiminnan osalta Koronapandemian vaikutukset alkoivat jo hieman hälvenemään, mutta kursseja jouduttiin edelleen siirtämään, perumaan tai niitä toteutettiin verkossa. Vapepan yhteistoimintaharjoituksia maalla järjestettiin **65**, joissa oli osallistujia **2259**. Vaikka kasvua viime vuoteen on paljon, harjoitusmäärissä on silti matkaa esimerkiksi vuoden 2019 lukuihin.

Yleisen pelastuspalvelun koulutusten määrä oli viime vuonna suuri **320**. Myös osallistujamäärissä on suurta kasvua aiempiin vuosiin. Viime vuonna koulutuksissa oli **8733** osallistujaa, kun vuonna 2020 osallistujia oli 5250. Tämä selittyy sillä, että koulutuksia on järjestetty paljon verkossa ja osallistumiskynnys on matala. Käytännön harjoitteluja on kuitenkin jouduttu perumaan.

**Meripelastuksen koulutukset**

Meripelastusseuran **48** suunnitellusta miehistön koulutustapahtumasta toteutettiin suunnitellusti **29**. Vuoden aikana tehtiin **350** koulutustasonimitystä. Uusia miehistönjäseniä otettiin viime vuonna mukaan **147**.

Meripelastusseura jatkoi merkittävää panostusta vuonna 2021 ohjaamotyöskentelyn turvallisten edellytysten turvaamiseen. Vuonna 2020 päivitetyn menetelmän jalkautus aloitettiin. Yleisiä ohjaamotyöskentelykursseja järjestettiin kaksi ja asemille suunnattuja kursseja neljä. Lisäksi järjestettiin yksi kouluttajakurssi. Menetelmän käyttöönotossa oli vuoden 2021 lopulla mukana seitsemän asemaa, ja neljän muun kanssa kurssi oli sovittu vuoden 2022 puolelle.

**Lentopelastusseuran koulutukset**

Lentopelastusseuran osalta kokoontumisrajoitusten vuoksi useiden kurssien toteuttaminen viivästyi. Uusia tehtäväkohtaisia kelpoisuuksia koulutettiin **81** kappaletta ja ylläpidettiin **63** kappaletta. Tehtäväkohtaiseen kelpoisuuteen johtavat kurssit suunniteltiin ja toteutettiin yhdessä valmius- ja hälytysryhmien kanssa.

Kouluttajille ja koulutuksen vastuuhenkilöille järjestettiin Kouluttajapäivä webinaarina. Lento-kouluttajien koulutusta ei voitu toteuttaa.

Vuoden 2021 aikana hälytysryhmiin kiinnitettyjen henkilöiden määrä yleisen pelastuspalvelun hälytysjärjestelmä OHTOssa nousi jälleen lähes tuhannella, ollen vuoden lopussa **11355** henkilöä **1328** varsinaisessa hälytysryhmässä. Kaikkiaan 35 eri järjestöllä oli hälytysryhmiä. Suurimmat järjestöt ovat:

SPR (3864 henkilöä/428 hälytysryhmää), Suomen Kylät (876/47), Suomen Metsästäjäliitto (588/114), Reserviläisliitto (565/58), Suomen Latu (560 /27), Suomen Suunnistusliitto (555/53), Suomen Pelastuskoiraliitto (551/46), Suomen Palveluskoiraliitto (401/41), SPEK (296/42), Autoliitto (178/34).

Hälytysryhmien tilastot ovat OHTO-järjestelmästä. OHTOon kirjautuneiden hälytysryhmien lisäksi järjestöt tukevat toimintaa myös monilla muilla tavoilla.

|  |  |  |
| --- | --- | --- |
| Suomen Punainen Risti | 3864 | 428 |
| Jäsenjärjestöihin kiinnittymättömissä ryhmissä | 1481 | 190 |
| Suomen Kylät | 876 | 59 |
| Suomen Metsästäjäliitto | 588 | 114 |
| Reserviläisliitto | 565 | 58 |
| Suomen Latu | 560 | 27 |
| Suomen Suunnistusliitto | 555 | 53 |
| Suomen Pelastuskoiraliitto | 551 | 46 |
| Suomen Palveluskoiraliitto | 401 | 41 |
| Suomen Pelastusalan Keskusjärjestö | 296 | 42 |
| Suomen Partiolaiset | 180 | 19 |
| Autoliitto | 178 | 34 |
| Paliskuntain yhdistys | 177 | 16 |
| Sukeltajaliitto | 171 | 26 |
| Suomen Meripelastusseura | 121 | 24 |
| Suomen Reserviupseeriliitto | 106 | 18 |
| Suomen Moottoriliitto | 91 | 11 |
| Suomen Radioamatööriliitto | 90 | 21 |
| Suomen Lentopelastusseura | 80 | 17 |
| Suomen Riistakeskus | 74 | 21 |
| Marttaliitto | 62 | 19 |
| MIELI Suomen Mielenterveys | 54 | 5 |
| Maanpuolustusnaisten liitto | 46 | 8 |
| Suomen Työväen Urheiluliitto | 31 | 1 |
| Maanpuolustuskoulutusyhdistys (MPK) | 29 | 4 |
| Maa- ja kotitalousnaisten Keskus | 26 | 6 |
| Maanpuolustuskiltojen liitto | 26 | 4 |
| Suomen Tiepalvelumiesliitto | 21 | 2 |
| WWF Suomi | 15 | 4 |
| SF-Caravan | 14 | 1 |
| Suomen Tiepalvelumiehet | 12 | 3 |
| Työväen retkeilyliitto | 7 | 2 |
| Mannerheimin Lastensuojeluliitto | 4 | 2 |
| Suomen Rauhanturvaajaliitto | 2 | 1 |
| Pelastakaa lapset | 1 | 1 |
| **Yhteensä** | **11355** | **1328** |